650 TÉGLÁS GÁBOR 
minthogy az akkor meg a kezdet nehézségeivel küzdő iskola az ügyvéd jó- 
indulatának társadalmilag is nagy hasznát látta, valahányszor a buzgó ügyvéd 
látogatásával szerencséltette az iskolát, avagy idegeneket vezetett oda, magunk 
sem mulaszthattuk el a jó viszonyt a megkövesedett csoda felmutatásával 
élesztgetni. Így szerepelt évekig megkövesedett bárányfejként egy 
sajátságosan erezett mészkonkréció is, amelyet a Pujjal átellenben emelkedő 
Magura oldalán találtak; s minthogy az adományozó főszolgabiró gyakori láto- 
gatása alkalmával el nem mulasztotta ezt a csodát külön is megbámultatni, az 
ő tekintélyével szembehelyezkedni pedig nem lett volna tanácsos, ott, ahol 
a Sarmisegethusa legbecsesebb emlékei közé tartozó ásatási eredményeinktől 
is képes vala egy erősködő csoport a rómaiságot szavazattöbbséggel megtagadni 
abból az egyszerű okból, mert alig ásónyomnyira és nem méteres mélységben 
akadtunk azokra. Puszta bemondásra tehát még magasabb képzettségű embe- 
reknél sem szabad tudományos következtetést építeni s ha az értelmesen elő- 
adott néphiedelmeket követnők, úgy a kisbányai bányászok által oltárnak tar- 
tott cseppkövesedést is valóságnak kellene elfogadnunk s Máda—Erdőfalva, vagy 
Glód—Felsőboj közt és Zámon alul Szelcsovánál a hegyeken átnyúló barlang- 
folyosókat kellene beiktatnunk az irodalomba, mert azokat az illető vidék apraja- 
nagyja ilyenekül diktálja be minden tudakozódó idegennek. 
A medvemancsféle kövesedésekkel is ilyen óvatosságra vagyunk köte- 
lezve, miután ilyeneket egyáltalán nem produkál a természet s az oncsászai 
barlangból Kolozsvárott s a Sloupebarlangból Bécsben szemlélhető barlangi 
medve csontvázak alkatrészeit sem egymás mellett találták, hanem a víz- 
hordaléktól szétszórt és nagyon is különböző példányok darabjaiból s ugyan- 
csak lényeges pótlásokkal állították össze. 
A bánpataki Ursus speleus L. mancsa felett tehát ajánlatos egyszerűen 
napirendre térni, miután ilyenek tényleg még nem mutatkoztak sehol. 
Kelt Budapesten, 1911 július hó 17-én. 
ÚJABB ŐSLÉNYTANI ADALÉKOK A TISZAHÁTRÓL 
$ DUNÁNTÚLRÓL. 
Irta: TÉGLÁS GÁBOR dr. 
Az Alföld Ördögárkát és római sáncait, valamint a rómaiak 
dunántúli utait buvárolgatva több helyen alkalmam volt 
olyan őslénytani leleteket megfigyelni, amelyek a szakembe- 
reknek alig esnek útjába, s így kétszeres figyelmet érdemelnek. Ezeket kívá- 
nom az alábbiakban összefoglalni. 
I. A jásznagykunszolnokmegyei Tiszaug déli részén, a 
